
Albert Pettinen on syntynyt 15. joulukuuta 1937 Inkerissä 
Tuutarin seurakunnassa Pushkinin kaupunkissa. Saksalaisten jou- 
kut miehittivät hänen kotikylän Kurkelan (nykyään Novo-Kanda- 
kopshina) syyskuussa v. 1941 ja sen asukkaitten oli pakko jättää 
kotipaikka. Vuonna 1942 muutettiin Eestiin ja v. 1943. Suomeen. 
Mutta jo v. 1944 joulukuussa pakkosiirron tuloksena jouduttiin Venä- 
jälle (Novgorodin oblastin Valdain piirikuntaan). Vuodesta 1946 
asuu Albert Pettinen Eestissä. 

Albert Pettinen on lopettanut vuonna 1957 Viljandin lukion, v. 
1959 Tallinnan kevytteollisuusopiston ökonomina ja v. 1964 Tallin- 
nan kasvatustieteellisen korkeakolulun peruskoulun musiikinopetta- 
jana ja ala-asteen luokanopettajana. Pari vuotta hän opiskeli orkes- 
terinjohtoa Tallinnan konservatoriossa. Vuodesta 1961 alkaen on 
Albert Pettinen työskennellyt musiikinopettajana Tallinnassa, Har- 
jun ja Viljandin piirikunnassa. Vuodesta 1963 lähtien on hän toimi- 
nut myös kuoron ja puhallinorkesterin johtajana kouluissa ja kult- 
tuuritaloissa. 

Vuodesta 1974^—1991 asui Albert Pettinen Suure-Jaanin kaupun- 
kissa, jossa hän johti paitsi lukion kuoroja myös kulttuuritalon 
puhallinorkesteria ja sekakuoroa «Ilmatar», joka 1989 kesänä kon- 
sertoi Suomessa (Helsinki, Pori, Tampere, Turku, Uusikaupunki, 
Rauma, Kankaanpää ja Lohja-Vivamo). 

Marraskuussa vuonna 1988 perusti Albert Pettinen Tarton inkerin- 
suomalaisten kulttuuriseuran jäsenistä sekakuoron «Kiuru» ja 1989 
maaliskuussa sekakuoron «Sävel» Viljandin maakunnan inkerisuo- 
malaiselle kulttuuriseuralle. Kiuru-kuoro konsertoi v. 1990 touko- 
kuussa Suomessa Valkealassa ja elokuussa Savossa (Karttula, 
Vesanto, Tervo, Tuusniemi ja Riistavesi), Lapin läänissä (Ylitornio), 
Keski-Suomessa (Hankasalmi) ja Keminmaan kunnassa. Sävel-kuoro 
konsertoi v. 1991 Lapissa (Ylitornio, Pello ja Kolari). 

Albert Pettinen on säveltänyt runsaasti eestinkielisiä kuoro- ja 
yhtyelauluja lapsille sekä aikuisille, myös kappaleita puhallinorkes- 
terille. 

Tässä kokoelmassa ovat hänen ensimmäiset suomenkieliset laulut 
(«Inkerin kansalle», «Suomen kansalle», «Kotitie», «Muistojen 
Inkeri», «Ikuinen kulkuri», «Isänmaan kaipaus» ja «Lopetuksen 
jalkaterävalssi»). Siinä on myös kolme hengellistä laulua («Oikotie 
vai ristintie», «Kaikki maailman lapset» ja «Jollei voimasi riitä»), 
joiden sanat ja melodia on Keski-Porin kirkkoherralta Matti Vuolan- 
teelta, mutta harmonia ja sovitus on Albert Pettiseltä. Kaikki muut- 
kin laulut tässä kokoelmassa ovat Albert Pettisen sovittamia, koska 
sitä vaati Kiuru-kuoron erityinen rakenne: miehet laulavat vaan 
basso (tenoreitten pulan takia) mutta naisilla on kolme ääniryh- 
mää — soprano ja kaksi alttoa. Pitemmäksi suunniteltua inkerisuo- 
malaisten kansanlaulujen sovitteluja kuoroille aloitti Albert Petti- 
nen sovittamalla kolme piirileikkilaulua («Tytöt ne istuvat», «Ruu- 
suja mä istuttelin» ja «Iso ilo alkaa»). E. Melartinin «Kiuru» 
(«Leivo») on Kiuru-kuoron lippulaulu. 

